บาทเปิด 29.80/82 แข็งค่า
ธนาคารซีไอเอ็มบี ไทย รายงาน เงินบาทเปิดตลาด 29.80/82 แข็งค่าตามทิศทางภูมิภาค-ยูโร รอปัจจัยใหม่
5 มี.ค. 2556

ธนาคารซีไอเอ็มบี ไทย รายงาน เงินบาทเปิดตลาด 29.80/82 แข็งค่าตามทิศทางภูมิภาค-ยูโร รอปัจจัยใหม่
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.80/82 บาท/ดอลลาร์ ปรับตัวแข็งค่าจากเย็นวานนี้ที่ระดับ 29.83/85 บาท/ดอลลาร์ เคลื่อนไหวตามภูมิภาคและค่าเงินยูโร เนื่องจากยังไม่มีปัจจัยใหม่ที่มีผลกระทบเข้ามา ส่วนปัจจัยที่ตลาดจับตาดูยังคงเป็นเรื่องการแก้ปัญหาหนี้สาธารณะของสหภาพยุโรป และสถานการณ์ทางการเมืองของอิตาลี
"เงินบาทขยับแข็งค่าเล็กน้อย ยังไม่มีปัจจัยใหม่เข้ามา ต้องรอดูปัจจัยแบบวันต่อวัน" นักบริหารเงิน กล่าว
นักบริหารเงิน ประเมินการเคลื่อนไหวของเงินบาทวันนี้ไว้ในกรอบระหว่าง 29.75-29.85 บาท/ดอลลาร์